PLINY: NATURAL HISTORY 



eadem. perticas ex ea caedi iustum est quarto fere 

 anno ; et hae autem senescentium locum propagine 

 sarciunt praecisa ^ post annum. salicis viminalis 

 iugera singula sufficiunt x.w vineae iugeribus. 

 eiusdem rei causa populus alba seritur bipedaneo 

 pastinato, talea sesquipedali, biduo siccata, palmipedi 

 intervallo, terra superiniecta duoruni cubitoruni 

 crassitudine. 



144 XXXIII. Harundo etiam dilutiore quam hae solo 

 gaudet. seritur bulbo radicis, quod alii oculum 

 vocant, dodrantali scrobe, intervallo duum pedum et 

 semipedis ; reficiturque ex sese vetere harundineto 

 exstirpato, quod utilius rcpertum quam castrare, sicut 

 antea ; namque intcr se radices serpunt mutuoque 



145 decursu necantur. tempus conserendi priusquam 

 oculi harundinum intumescant, ante kal. Martias. 

 crescit ad brumam usquc, desinitque cum durescere 

 incipit : hoc signum tempestivam habet caesuram; 

 et hanc autem quotiens et vineam fodiendam putant. 

 seritur et traversa, non alte terra condita, erumpunt- 



146 que e singulis oculis totidem plantae. seritur et 

 deplantata pedali sulco, binis obrutis gemmis ut 

 tertius nodus terram attingat, prono cacumine ne 

 rores concipiat. caeditur decrescente luna, vineis 

 fumo^ siccata utilior ciuam viridis. 



' Mayhoff : pertica. * Schneider tx Qeop. : anno. 



TOO 



